Frederikshavn FOX har forlænget kontrakten med Mette Kjærsgaard, så den nu løber i yderligere to sæsoner.

Mette har haft det meste af sin håndboldopdragelse i LSU Sæby og er nu i gang med sin tredje sæson i FOX. - Jeg er glad for kontraktforlængelsen, da jeg er overbevist om at FOX er det rigtige sted for mig til at fortsætte min udvikling. Klubbens ambitionsniveau passer mig godt, og jeg vil arbejde hårdt for at få succes sammen med FOX, siger Mette Kjærsgaard.